**ПРОТОКОЛ**

**№21**

**от редовното заседание на ОбС-Хайредин, проведено на 29.04.2021г.**

**Място на провеждане: Заседателната зала на Общински съвет**

**Начало: 09:30часа.**

**Край: 10:30 часа.**

**Днес на 29.04.2021 г./ четвъртък / от 09:30 часа се проведе извънредно заседание на Общински съвет – Хайредин.**

**В работата взеха участие 11/единадесет /, от избрани 11 / единадесет/ общински съветници.**

**Отсъстващи: няма.**

**На заседанието присъстваха още:**

***Заседанието бе открито и ръководено от г – жа Светла Петрова - Председател на ОбС Хайредин, в заседателната зала на Общински съвет на 29.04.2021г.***

 ***Г – жа Светла Петрова: Уважаеми Общински съветници и гости.***

 ***Председателя на ОбС постави на гласуване***

**Д Н Е В Е Н Р Е Д :**

1. **Докладна записка от Тодор Тодоров – Кмет на Община Хайредин, относно:Допълнение на Наредба на Общински съвет Хайредин за реда и условията за управление и разпореждане с общински жилища на територията на Община Хайредин, приета с Решение №442 от Протокол №51/25.04.2019г. на Обс.**
2. **Докладна записка от Тодор Тодоров – Кмет на Община Хайредин, относно:Изменение и допълнение на Наредба №5 на Общински съвет Хайредин за реда за придобиване, управление и разпореждане с общинско имущество, приета с Решение №350 от Протокол №37/17.09.2010г. на Обс – Хайредин.**
3. **Докладна записка от Тодор Тодоров – Кмет на Община Хайредин, относно:Заявление от „Тундра 2010“ ЕООД за откриване на офис за ползотворна работа с граждани, със заявено писмено желание да ползва същата сграда за същата дейност за още пет години, тъй-като договора за наем с Общината изтича.**
4. **Докладна записка от Тодор Тодоров – Кмет на Община Хайредин, относно:Приемане на Наредба №…. За условията и реда за упражняване на правата на собственост на Община Хайредин в търговски дружества с общинско участие в капитала и за участието на Общината в граждански дружества и в сдружения с нестопанска цел и сключването на договор за съвместна дейност.**
5. **Докладна записка от Тодор Тодоров – Кмет на Община Хайредин, относно:Кандидатстване по процедура чрез директно предоставяне на безвъзмездна финансова помощ BG05M9OP001-6.002 “ПАТРОНАЖНА ФРИЖА +“ по оперативна програма „Развитие на човешките ресурси“ 2014-2020г.**
6. **Докладна записка от Тодор Тодоров – Кмет на Община Хайредин, относно:Предложение за промяна на инвестиционната програма план-разходна част приета с Решение №150/26.02.2021г.**
7. **Други**
8. **Молби**

 **ГЛАСУВАЛИ : „ЗА“ - 11**

**„ПРОТИВ“ – НЯМА**

**„ВЪЗД.СЕ“ – НЯМА**

**ДНЕВНИЯ РЕД СЕ ПРИЕМА !!!**

**По т.1 от дневния ред: Докладна записка от Тодор Тодоров – Кмет на Община Хайредин, относно:Допълнение на Наредба на Общински съвет Хайредин за реда и условията за управление и разпореждане с общински жилища на територията на Община Хайредин, приета с Решение №442 от Протокол №51/25.04.2019г. на Обс.**

 **РЕШЕНИЕ**

 **№164**

**На основание чл.21,ал2 от Закона за местното самоуправление и местната администрация и чл.45а от Закона за общинската собственост,Общински съвет Хайредин допълва Наредба на Общински съвет Хайредин за реда и условията за управление и разпореждане с общински жилища на територията на Община Хайредин, както следва:**

**Създава се нов член 4а със следния текст:**

**Чл.4а.(1) Когато на територията на общината няма нуждаещи се граждани отговарящи на условията на чл.43 и чл.45 от ЗОС, свободните общински жилища могат да се отдават под наем по пазарни цени,чрез провеждане на търг по реда на Глава VII от Наредба №5 за реда за придобиване,управление и разпореждане с общинското имущество.**

 **(2) Решение за отдаване под наем се взема от Общинския съвет, по предложение на кмета на Общината.**

 **(3) Началната тръжна цена се определя от Общинския съвет.**

 **(4) Въз основа на резултатите от търга,кмета на общината сключва договор,с който се определят:жилището, което се отдава под наем, срокът на договора,наемателят,размера и начина на плащане на наемната цена,условията за прекратяване на договора както и други условия договорени от страните.**

 **Създава се нов чл.45 със следния текст:**

**Чл.45 (1) Право на строеж върху имоти-частна общинска собственост,отредени за изграждане на социални жилища, може да се учредява без търг или конкурси за строеж на жилищна сграда на лица с установени жилищни нужди, на жилищностроителни кооперации или сдружения, в които членуват само такива лица,след решение на Общински съвет Хайредин по предложение на кмета на общината.Кметът на общината сключва договор за отстъпено право на строеж при условия, определени в решението на Общински съвет Хайредин.**

 **(2) Молбите по ал.1 се разглеждат от комисията по чл.10 от настоящата наредба,която установява с протокол жилищните нужди на лицата и предлага на кмета на общината становище относно учредяване право на строеж.**

 **(3) Цената на правото на строеж се определя от Общински съвет Хайредин.**

 **(4) Правото на строеж по ал.1 не може да се прехвърля на трети лица.**

 **(5) Жилищата придобити по реда на ал.1, не могат да се отдават под наем или да бъдат обект на разпореждане за срок от 15 години.**

 **(6) Нарушаване на забраните по ал.4 и ал.5 е основание за разваляне на договора за правото на строеж.**

 **(7) При разваляне на договора,лицата нарушили забраните по ал.4 и ал.5 нямат правата по чл.72-74 от Закона за собствеността.”**

**ГЛАСУВАЛИ:„ЗА” – 11**

**„ПРОТИВ” – НЯМА**

 **„ВЪЗД.СЕ” – НЯМА**

**РЕШЕНИЕТО СЕ ПРИЕМА!!!**

**По т.2 от дневния ред: Докладна записка от Тодор Тодоров – Кмет на Община Хайредин, относно:Изменение и допълнение на Наредба №5 на Общински съвет Хайредин за реда за придобиване, управление и разпореждане с общинско имущество, приета с Решение №350 от Протокол №37/17.09.2010г. на Обс – Хайредин.**

**РЕШЕНИЕ**

**№165**

**„На основание чл.8, ал.2 от Закона за общинската собственост, Общински съвет Хайредин изменя и допълва наредба №5 за реда за придобиване, управление и разпореждане с общинско имущество както следва:**

**В чл.4, ал.1 се добавя следното изречение**

**След приемане от Обс Стратегията за управление на общинската собственост за срока на мандата на Обс и годишната програма за управление и разпореждане с имоти общинска собственост се публикуват на интернет страницата на общината.**

**Отменя се чл.12 и се приема нов със следния текст:**

**Чл.12(1) При изтичане на давностния срок по чл.67, ал.1 от Закона за собствеността и при нереализиране на отстъпеното право на строеж върху общинска земя, кметът на общината определя комисия, която да установи,че няма започнало физическо строителство в парцела,въз основа на одобрени архитектурни проекти, издадени разрешения за строеж и протокол за строителна линия и ниво, след което предприема действия за разваляне на договора и за възстановяване на владението на общината.**

 **(2) За реализиране се счита строеж, за който е съставен и подписан акт за приемане на конструкцията, съобразно чл.7, ал.3, т.14 от Наредба №3 31.07.2003г. за съставяне на актове и протоколи по време на строителство.**

 **(3) Актът по предходната алинея се завежда в деловодството на общината или може да бъде изпратено по пощата, чрез куриер, факс или интернет, като датата на изпращане или завеждане ж деловодството на общината не може да бъде след датата на изтичане на срока на договора.Датата на изпращане се доказва от лицето, на което е отстъпено правото на строеж.**

 **(4) При предоставяне на копие от акта по ал.2, лицето на което е отстъпено правото на строеж е длъжно в срок от 3 работни дни от получаването на копието в общината, да предостави негов оригинал.**

 **(5) Ако актът по ал.2 не бъде представен от лицето, а което е отстъпено правото на строеж в деловодството на общината до края на работния ден, в който изтича срокът по договора за отстъпеното право на строеж или не предостави оригинал на акта в срок по ал.4, се счита че отстъпеното право на строеж е нереализирано по смисъла на чл.67 от Закона за собствеността.**

**Чл.15 ал.1 се отменя и се приема нова със следния текст:**

 **Чл.15(1) Свободни имоти или части от тях публична общинска собственост, с изключение на обектите, подлежащи на концесиониране, могат да се отдават под наем по реда на чл.14, ал.2 от ЗОС за срок до 10години след решение на Общинския съвет, при условие , че наемането им не пречи на дейността на лицата, които го управляват.**

**Отменя се чл.21,ал.1 и се приема нова със следния текст:**

 **Чл.21.(1) С решение на Общинския съвет могат да бъдат отдавани под наем свободни нежилищни помещения частна общинска собственост без търг или конкурс за здравни, образователни и социални дейности за задоволяване на съответните нужди на населението, на юридически лица с нестопанска цел, осъществяващи дейност ж обществена полза.**

**Към чл.21 се добавя ал.4 със следния текст:**

 **Чл.21(4) Проектите за решения се подготвят от кмета на общината и се внасят за разглеждане в общинския съвет с мотивирани докладни.**

**В чл.33 ал.2 се добавя т.6**

 **Чл.33.(2)т.6 Замяна на общински жилища с жилищни имоти на физически лица, в изпълнение на социални програми, приети от Обс, като замяната се извършва по данъчната оценка на заменяните жилищни имоти.По този ред замяна може да бъде извършена само еднократно и само за един жилищен имот – собственост на физическо лице, с един общински жилищен имот.**

 **Чл.33 ал.9 се отменя.**

 **(Разпоредбата е в несъответствие с чл.111 от ЗМДТ, регламентиращ заплащането на такса при управление и разпореждане с общински имоти, както и параграф 1, т.15 от Допълнителните разпоредби са посочени отделните й елементи, един от които са режийните разходи и те не следват да се събират отделно)**

 **Чл.51, ал.3 се добавя изречение второ със следния текст:**

 **В комисията се включва и кмет на кметството, кметския наместник или определен от тях служител от кметската администрация, когато предмет на търга е имот или вещ от територията на населеното място.**

 **В чл.71, ал.3 се добавя изречение трето със следния текст:**

 **В комисията се включва и кмета на кметството, кметския наместник или определен от тях служител от кметската администрация, когато предмет на конкурса е имот или вещ от територията на населеното място.**

 **В чл.90 ал.3 се отменя и се приема нова със следния текст :**

 **Чл.90.(3) Земите от общинския поземлен фонд се отдават под наем чрез публичен търг или публично оповестен конкурс, освен ако в закона е предвидено предоставянето под наем да се извършва без търг или конкурс или е определен друг ред**

 **Чл.93 ал.3 изречение второ се отменя.**

 **Приема се нова глава със следния текст:**

 **Глава десета**

**Общински ателиета и гаражи**

**Чл.94а.(1)Ежегодно, до 31 януари, Общински съвет, по предложение на Кмета на Общината, утвърждава списъка на общинските гаражи и ателиета, предназначени за:**

 **1.Отдаване под наем за задоволяване на лични нужди.**

 **2.Продажба на лица, настанени в тях по административен ред;**

 **3.Продажба чрез търг или конкурс**

 **(2)Общинския съвет, по предложение на Кмета на общината, през текущата година извършва промени в списъка по ал.1**

 **(3)Списъка по ал.1 е публичен.**

 **Чл.94б.(1) Право на настаняване в общинско ателие има гражданин с постоянно местоживеене на територията на общината, който отговаря на следните условия:**

 **1.да е хабилитиран научен работник или да упражнява творческа професия в областта на изкуството или културата;**

 **2.да не притежава собствено ателие**

 **3.да не е придобивал ателие от общината или държавата след 13юли 1990г.;**

 **4,да не е прехвърлял жилище,вилен имот или ателие на трети лица след 13юли 1990г.;**

 **(2)Желаещите да наемат ателие,подават заявление до Кмета на общината, придружена от всички необходими документи, удостоверяващи правата им по ал.1**

 **(3)Заявленията се картотекират от служители,отговарящи за общинската собственост.**

 **Чл.94в.(1) Кметът на общината назначава комисия в състав от 3 до 5 члена за разглеждане на заявленията на лицата по чл.94б , ал.2 и определя критериите за класиране на кандидатите.**

**(2)Комисията по ал.1 разглежда в едномесечния срок подадените заявления и съставя протокол.При наличие на подходящи свободни помещения, предлага на Кмета на общината да издаде заповед за настаняване.**

 **(3)Въз основа на заповедта по ал.2, Кметът на общината или упълномощен от него заместник сключва договор за наем.Наемната цена се определя в размер спрямо определената наемна цена на квадратен метър площ ма жилище със същите показатели.**

 **Чл.94г. (1) Право да кандидатства за покупка на ателие има наемател, настанен най-малко една година преди подаване на заявлението за закупуване.**

 **(2)Заявлението по ал.1 се подава чрез Кмета на общината до Общинския съвет.**

 **Чл. 94д. (1) Право на настаняване в общински гараж има гражданин с постоянно местоживеене на територията на общината,който отговаря на следните условия:**

 **1.да не притежава собствен гараж**

 **2.да не е придобивал гараж от общината или държавата след 13юли 1990г.**

 **3.да не е прехвърлял жилище, вилен имот или гараж на трети лиа след 13юли 1990г.**

 **(2)Определянето на наематели на гаражи – общинска собственост се извършва в следната поредност:**

1. **На лица с увреждания – собственици или наематели на общинско жилище в сградата, в която са построени гаражите, при условие че притежават моторно превозно средство и не притежават гараж в същото населено място;**
2. **на други наематели на общински жилища в сградата или собственици,придобили общинско жилище в същата сграда, при условие че притежават моторно превозно средство и не притежават гараж на територията на общината;**
3. **ако след предоставянето на гараж на лицата по т.1 и т.2 останат свободни гаражи,в тях се настаняват и други лица,които притежават моторно превозно средство и не притежават гараж на територията на общината чрез търг или конкурс.**

 **Чл.94е (1) Желаещите да наемат гараж подават заявление до Кмета на общината,придружена от всички необходими документи, удостоверяващи правата им по чл.94д.**

 **(2)Заявленията се картотекират от служители отговарящи за общинската собственост.**

 **Чл.94ж (1) Комисията по чл.94.в, ал.1 разглежда в едномесечен срок подадените молби и съставя протокол като спазва поредността на чл.94д,ал.2,т1 и т.2.При наличие на свободни гаражи, предлага на Кмета на общината да издаде заповед за настаняване.**

 **(2) Въз основа на заповед по ал.1, Кметът на общината или упълномощен от него заместник сключва договор за наем.Наемната цена се определял в размер спрямо определената наемна цена на квадратен метър площ на жилище със същите показатели.**

 **Чл.94з. (1)Право да кандидатства за покупка а гараж има наемател, настанен най-малко една година преди подаване на заявлението за закупуване.**

 **(2)Заявлението по ал.1 се подава чрез Кмета на общината до общинския съвет.**

 **Чл.94и. Гаражите по чл.94д.,ал.2, т.3 се продават с решение на Общинския съвет по реда за продажба на имоти частна общинска собственост, регламентирана със ЗОС и с настояща наредба.**

 **Чл.94й. (1) Лице, желаещо да придобие собственост върху общинско ателие или гаражи чрез замяна срещу собствен имот,подава заявление до Кмета на общината.**

 **(2) Кметът на общината определя задължителните документи, които трябва да придружават заявлението по предходната алинея.**

 **(3)Кметът на общината внася в Общинския съвет проект на решение за допускане или отказ на замяната с мотив,в съответствие със ЗОС.”**

**ГЛАСУВАЛИ:„ЗА” – 11**

**„ПРОТИВ” – НЯМА**

**„ВЪЗД.СЕ” – НЯМА**

**РЕШЕНИЕТО СЕ ПРИЕМА!!!**

**По т.3 от дневния ред: Докладна записка от Тодор Тодоров – Кмет на Община Хайредин, относно:Заявление от „Тундра 2010“ ЕООД за откриване на офис за ползотворна работа с граждани, със заявено писмено желание да ползва същата сграда за същата дейност за още пет години, тъй-като договора за наем с Общината изтича.**

**РЕШЕНИЕ**

**№166**

**1.„Общински съвет Хайредин, на основание чл.21, ал.1, т.8 от ЗМСМА и чл.14, ал.2 от ЗОС упълномощава кмета на Общината да проведе публичен търг с явно наддаване за отдаване под наем за срок от 5 години на сграда със застроена площ 60кв.м., находяща се между кварталите №86,№87 и №89 по КРС на с.Хайредин(автоспирката),актувана с Акт за частна общинска собственост №68/28.02.2002г., съгласно изискванията на Наредба №5 на Обс-Хайредин, приета с Решение №350/17.09.2010г.**

 **2.Общински съвет Хайредин, определя начален тръжен месечен наем в размер на 3лж./кв.м. с ДДС или общо за сградата 180лв. с ДДС(60кв.м.х3лв.), съгласно „Тарифата за определяне началния размер на месечния наем за 1кв.м. при предоставяне на помещения, терени и места, собственост на Община Хайредин.”**

**ГЛАСУВАЛИ:„ЗА” – 11**

**„ПРОТИВ” – НЯМА**

**„ВЪЗД.СЕ” – НЯМА**

**РЕШЕНИЕТО СЕ ПРИЕМА!!!**

**По т.4 от дневния ред: Докладна записка от Тодор Тодоров – Кмет на Община Хайредин, относно:Приемане на Наредба №…. За условията и реда за упражняване на правата на собственост на Община Хайредин в търговски дружества с общинско участие в капитала и за участието на Общината в граждански дружества и в сдружения с нестопанска цел и сключването на договор за съвместна дейност.**

**РЕШЕНИЕ**

**№167**

**„На основание чл.21, ал.2 от Закона за местното самоуправление и местната администрация и чл.51а.,ал.4 и чл.55 от Закона за общинската собственост, Общински съвет Хайредин приема Наредба №… за условията и реда за упражняване на правата на собственост на Община Хайредин в търговски дружества с общинско участие в капитала и за участието на Общината в граждански дружества и в сдружения с нестопанска цел и сключването на договори за съвместна дейност.”**

**ГЛАСУВАЛИ:„ЗА” – 10**

**„ПРОТИВ” – НЯМА**

**„ВЪЗД.СЕ” – 1 (К.Чангалов)**

**РЕШЕНИЕТО СЕ ПРИЕМА!!!**

**По т.5 от дневния ред: Докладна записка от Тодор Тодоров – Кмет на Община Хайредин, относно:Кандидатстване по процедура чрез директно предоставяне на безвъзмездна финансова помощ BG05M9OP001-6.002 “ПАТРОНАЖНА ФРИЖА +“ по оперативна програма „Развитие на човешките ресурси“ 2014-2020г.**

**РЕШЕНИЕ**

**№168**

**На основание чл.21, ал.1, т.23 от ЗМСМА и съгласно Прието Решение №131 от Протокол №17/22.02.2021г., Общински съвет Хайреин :**

**1.Дава съгласие, да се промени наименованието на проектно предложение както следва: от „Заедно в помощ на жителите в Община Хайредин” да се промени на „Патронажна грижа+Община Хайредин” по процедура чрез директно предоставяне на безвъзмездна финансова помощ BG05M9OP001-6.002 “ПАТРОНАЖНА ФРИЖА +“ по оперативна програма „Развитие на човешките ресурси“ 2014-2020г.**

**По т.6 от дневния ред: Докладна записка от Тодор Тодоров – Кмет на Община Хайредин, относно:Предложение за промяна на инвестиционната програма план-разходна част приета с Решение №150/26.02.2021г.**

**РЕШЕНИЕ**

**№169**

****

**ГЛАСУВАЛИ:„ЗА” – 11**

**„ПРОТИВ” – НЯМА**

**„ВЪЗД.СЕ” – НЯМА**

**РЕШЕНИЕТО СЕ ПРИЕМА!!!**

**По т.7от дневния ред:Молби**

* **Предложение от Искра Гиздова – Общински съветник, за отпускане на финансова помощ на семейството на убитият от с.Манастирище Калин Руменов Тончев в размер на 1000лв.**

**РЕШЕНИЕ**

**№170**

**ГЛАСУВАЛИ:„ЗА” – 11**

**„ПРОТИВ” – НЯМА**

**„ВЪЗД.СЕ” – НЯМА**

**РЕШЕНИЕТО СЕ ПРИЕМА!!!**

 ***Поради изчерпване на дневния ред заседанието бе закрито в 10:30 часа.***

**ИЗГОТВИЛ : ПРЕДСЕДАТЕЛ :**

**Техн. сътрудник: ………………. ОБС-Хайредин:…………………**

 **/В.Иванова / /Светла Петрова/**